Styrkebeskyttelse

Styrkebeskyttelse (engelsk: force protection) er et uttrykk som viser til tiltak og midler som nyttes av en militær avdeling for å redusere sårbarheten til eget personell, infrastruktur, materiell, operasjoner og aktiviteter for å sikre egen handlefrihet og operativ effektivitet. 

Det brukes som en doktrine av NATO-land. 

 Opprinnelse 
Konseptet med styrkebeskyttelse ble opprinnelig opprettet etter et selvmordsangrep under den libanesiske borgerkrigen der over 300 franske og amerikanske soldater ble drept.

 Versjoner av styrkebeskyttelse 
 Forebyggende sikkerhet (fysisk sikring av installasjoner, personellsikkerhet, trafikksikkerhet, helsemessige preventive tiltak etc)
 Aktive tiltak (luftvern, counter-IED, vakt og sikring)
 Passive tiltak (CBRN-vern, spredning, kamuflasje, villedning, befestninger).
 Skadereparasjon/skadebehandling (gjenopprettelse av kritiske tjenester, brann og redning, medisinsk evakuering).

 Norske styrkebeskyttelsesavdelinger 
Baseforsvarsskvadronen i 132 Luftving på Ørland flystasjon, med to baseforsvarsstridsgrupper, utdanner soldater innen styrkebeskyttelse.

Fra 1. januar 2020 overtok Luftforsvaret baseforsvaret på Evenes flystasjon fra Sjøforsvaret, som hadde vaktholdet tidligere.

 Eksempler på styrkebeskyttelse i Forsvaret 
 Beskyttelse av marinefartøy ved ankomst og kailigge, fra sjø- og landside.
 I Heimevernet brukes begrepet ofte om den vakt og sikring av materiell, infrastruktur, personell som HV avdelinger gjør i forbindelse med allierte besøk, treninger, øvinger eller operasjoner.
 Beskyttelse av militære fly og helikoptre, i inn- og utland.
 Beskyttelse ved mottak av alliert materiell og/eller personell.
 Beskyttelse av militære baser og personell i inn- og utland.

 Referanser 

 Eksterne lenker 
 Utdanning i force protection i Forsvaret 
 Andrew Gale og Wayne Pickering: «Force protection», Canadian Military Journal

Kategori:Militærvesen
Kategori:Sikkerhet